**Հայկ Փափազեան** արևմտահայերեն՝ Հայկ Փափազեան, արաբ․՝ هايغ بابازيان‎‎), լիբանանահայ բազմամասնագետ արվեստագետ, կոմպոզիտոր, ճարտարապետ։ Ծնվել է Բեյրութում, ներկայումս բնակվում է Նյու Յորքի մերձակայքում։ Նա լիբանանյան Mashrou' Leila փոփ խմբի հիմնադիր անդամ է և գլխավոր ջութակահարը։

Փափազյանի լուսանկարները տպագրվել են *Rolling Stone* ամսագրի Մերձավոր Արևելքի հրատարակության շապիկին՝ որպես Mashrou' Leila երաժշտախմբի անդամի, ինչպես նաև *GQ Middle East*, *Jdeed Magazine*, *CitizenK Arabia* և *My.Kali* ամսագրերի, Հորդանանի առաջին LGBTQ ամսագրի շապիկներին ու էջերում։

Կյանքի վաղ շրջան
----------------

Հայկ Փափազյանը ծնվել է 1986 թվականին Լիբանան մայրաքաղաք Բեյրութի արևելյան մասում ընկած հայկական Բուրջ Համուդ թաղամասում, որտեղ էլ անցել են նրա մանկությունն ու պատանեկությունը։ Վաղ տարիքից հրապուրվել է արվեստով, հատկապես երաժշտությամբ։ Անդամագրվել է Համազգային հայկական մշակութային կենտրոնին, ընդունվել Բարսեղ Կանաչյանի անվան երաժշտական դպրոց, որտեղ առաջին անգամ սկսել է ջութակ նվագել։ Տարիներ անց՝ Բեյրութի Ամերիկյան համալսարանում ճարտարապետություն ուսանելիս Փափազյանը հիմնադրել է «Մաշրու Լեյլա» երաժշտախումբը։

Ճարտարապետություն
-----------------

Հայկը ճարտարապետության բակալավրի աստիճան է ստացել Բեյրութի ամերիկյան համալսարանից (2009) և ճարտարապետության պատմության մագիստրոսի աստիճան՝ UCL- ի Բարթլետի ճարտարապետական դպրոցից։ Նա արժանացել է մի քանի ակադեմիական մրցանակների, այդ թվում՝ Ֆաուզի Ազարի մրցանակի՝ 2008 թվականին Բեյրութում թանգարանի նախագծման ակադեմիական ճարտարապետական մրցույթում հաղթելուց հետո։ Արժանացել է նաև The Penrose Award մրցանակի՝ գիտական ձեռքբերումների և առաջնորդության համար, Distinguished Graduate Award-ի՝ ակադեմիական ակնառու նվաճումների, բնավորություն դրսևորելու, ինչպես նաև ֆակուլետի ու համալսարանի կյանքում զգալի ներդուրմ ունենալու համար (2009)։ Նա ստացել է Said Foundation-ի և բրիտանա-լիբանանյան ասոցիացիայի կրթաթոշակ՝ Մեծ Բրիտանիայում սովորելու համար։ Հայկը 2008 թվականին ինտերնավորվել է Atelier Jean Nouvel- ում՝ աշխատելով Աբու Դաբիի Լուվր թանգարանում, իսկ AUB-ն ավարտելուց հետո աշխատել է որպես կրտսեր ճարտարապետ Բեյրութի Bernard Khoury DW5 Architecture-ում (2009-2012 թթ.):

Մաշրու Լեյլա
------------

Mashrou' Leila-ն լիբանանյան երաժշտախումբ է, որի էլեկտրա-փոփ օրհներգերը քաղաքական ազատության, ռասայի, սեռի և ժամանակակից արաբական ինքնության մասին մարտահրավեր են նետել Մերձավոր Արևելքի երաժշտական արդյունաբերության ստատուս քվոյին։

Հայկ Փափազյանը, Համեդ Սիննոն, Կարլ Գերգեսը և Ֆիրաս Աբու Ֆախերը ներկայացնում են խմբի ներկայիս կազմը։ Mashrou Leila-ն ձևավորվել է 2008 թվականին Բեյրութի Ամերիկյան համալսարանում, երբ ջութակահար Հայկ Փափազյանը կիթառահար Անդրե Չեդիդի և դաշնակահար Օմայա Մալաեբի հետ երաժշտական վորքշոփ կազմակերպեց ճարտարապետության և դիզայնի ֆակուլտետի այն ուսանողների համար, ովքեր ցանկանում էին գրել օրիգինալ երաժշտություն արաբերեն տեքստերի հիման վրա։ .: Բացի տեքստեր ու երաժշտություն գրելուց, ստեղծագործելուց և խմբի հետ բեմում ջութակ նվագելուց, Հայկը կազմակերպւմ էր խմբի առցանց ներկայությունը սոցիալական ցանցերում և ներգրավված էր խմբի իմիջի ստեղծման, գեղարվեստական ուղղության հարցերում կողմնորոշվելու, հաղորդակցության կազմակերպման աշխատանքներում։

Այս ամենի հետ մեկտեղ՝ Փափազյանը սեմինարներ է վարել Նյու Յորքի համալսարանի մերձավորարևելյան ուսումնասիրությունների Յակոբ Գևորգյան ինստիտուտի ավարտական կուրսերի ուսանողների համար։ Ուշագրավ է այն փաստը, որ նա համագործակցել է այնպիսի նշանավոր արտիստների հետ, ինչպիսիք են Ռոյզին Մերֆին, Ջո Գոդարդը, Բրայան Էնոն և Յո Յո Ման։

2019 թվականին՝ նախքան քովւդի համաճարակը, Փափազյանը մի քանի նշանավոր արտիստների, այդ թվում՝ Նիկո Մյուլիի ընկերակցությամբ ելույթ է ունեցել Մետրոպոլիտեն արվեստի թանգարանում բրիտանացի նկարիչ Օլիվեր Բիրի ցուցահանդեսի բացման արարողության ժամանակ։

Տեսողական արվեստ
----------------

Հայկը մասնակցել է Home Workspace 2011-2012 ծրագրին, Աշքալ Ալվանի անկախ արվեստի ուսումնասիրության ծրագրի մեկնարկային արարողությանը, որը ղեկավարել են ռեզիդենտ պրոֆեսոր Էմիլի Ջակիրը և հրավիրյալ նկարիչ դասախոսներ՝ ներառյալ Ալֆրեդո Ջարը, Ֆրանկո (բիֆո) Բերարդին, Հասան Խանը և ուրիշներ. Նրա վիզուալ աշխատանքներում արծարծվում են չփաստագրված պատմություններ և վերակոչված ապագայի տարրեր։ Հայկ Փափազյանի՝ «Անցումային ժամանակի հերոսները» ընդհանուր խորագրի ներքո տեղադրված տեսաերիզներն ու գծանկարները առանձնանում են լիբանանահայ համայնքի արխետիպային տղամարդու, հերոսի և նահատակի պատմական, ավանդական պատկերումներից՝ բացահայտելով խզումներ, որոնց միջոցով կարելի է հասկանալ հերոսության թերի տրամաբանությունը։ Այդ բացերը կերպավորվում են Փափազյանի ներկայացրած անձանց կատարած հերոսության մատուցման հնացած, էսթետացված և սիզիփյան որակներով։ Փափազյանի արվեստը ներկայացվել է Բեյրութում, Բոննում, Լոնդոնում, Տրոնհեյմում և Նյու Յորքում։

Նոր աշխատանքներ
---------------

2020 թվականին Հայկն ընտրվել է SHIM:NYC 2021 ռեզիդենտ. դա մի ծրագիր է, որն ստեղծվել է Artistic Freedom Initiative-ի, Tamizdat-ի և Westbeth Artist Housing-ի կողմից Նյու Յորքում՝ համագործակցելով New York Voices հանձնաժողովի հետ։ Հայկն աշխատում է նոր անհատական նախագծի վրա, որը կրում է Space Time Tuning Machine անվանումը։ Առաջին փուլի պրեմիերան տեղի է ունեցել 2021 թվականի մայիսին։ Ընդ որում՝ ելույթ է ունեցել Greenwich House Music School-ը երաժշտական մի շարքով, որը ներկայացվել է Joe's Pub-ի հետ համատեղ։

Ծանոթագրություններ
------------------

1. ↑  Montreux Jazz Festival Database
2. ↑  «Haig Papazian, Lebanon and USA». *Warscapes* (անգլերեն). 2020 թ․ ապրիլի 11. Վերցված է 2021 թ․ մարտի 21-ին.
3. ↑  «The obsessions of Mashrou Leila». *Egypt Independent* (ամերիկյան անգլերեն). 2012 թ․ մայիսի 20. Վերցված է 2021 թ․ ապրիլի 8-ին.
4. ↑  «Rolling Stone Mideast choose first regional artists for cover». *Al Arabiya English* (անգլերեն). 2014 թ․ ապրիլի 4. Վերցված է 2021 թ․ ապրիլի 8-ին.
5. ↑  «Dawid Rus». *Dawid Rus*. Վերցված է 2021 թ․ ապրիլի 8-ին.
6. ↑  MyKali Mag: The Violinist Haig Papazian/
7. ↑  «American University of Beirut: AUB student Haig Papazian receives $10,000 architecture award». Արխիվացված է օրիգինալից 2017 թ․ հոկտեմբերի 21-ին. Վերցված է 2016 թ․ ապրիլի 27-ին.
8. ↑  «Penrose Award». *aub.edu.lb*. Վերցված է 2021 թ․ ապրիլի 8-ին.
9. ↑  «ArD - Distinguished Graduate Award». *www.aub.edu.lb*. Վերցված է 2021 թ․ ապրիլի 8-ին.
10. ↑  «Bartlett Book 2015». *Issuu* (անգլերեն). Վերցված է 2021 թ․ ապրիլի 8-ին.
11. ↑  «The Violinist: Haig Papazian». *Medium* (անգլերեն). 2017 թ․ մարտի 12. Վերցված է 2021 թ․ ապրիլի 8-ին.
12. ↑  «Bernard Khoury». *www.bernardkhoury.com*. Վերցված է 2021 թ․ ապրիլի 8-ին.
13. ↑  al-Fil, Omar (2010). «Mashrou' Leila: the rise of the underground». www.hibr.me. Արխիվացված է օրիգինալից 2011 թ․ մայիսի 7-ին. Վերցված է 2010 թ․ հոկտեմբերի 3-ին.
14. ↑  Chahine, Michelle (2010). «SOUNDSCAPES - Rocking Beirut: A Night Out with Mashrou' Leila». www.HeloMagazine.org. Արխիվացված է օրիգինալից 2011 թ․ հունվարի 4-ին. Վերցված է 2011 թ․ հունվարի 13-ին.
15. ↑  «Beirut's First Social Media Awards Full Results». 2013 թ․ ապրիլի 30.
16. ↑  «Afropop Worldwide | Mashrou' Leila: Creatures of the Night--Alternative Rock From Lebanon». *Afropop Worldwide* (անգլերեն). Վերցված է 2020 թ․ մայիսի 9-ին.
17. ↑  «Mashrou' Leila at NYU».
18. ↑  «Quand le Yo-Yo Ma "Bach Project "rallie le "Mashrou3 "Leila». *L'Orient-Le Jour*. 2019 թ․ օգոստոսի 26. Վերցված է 2020 թ․ մայիսի 9-ին.
19. ↑  «Brian Eno, Roisin Murphy and more made an album at Banksy's Walled Off Hotel in Palestine - hear it here first | NME». *NME Music News, Reviews, Videos, Galleries, Tickets and Blogs | NME.COM* (բրիտանական անգլերեն). 2018 թ․ ապրիլի 12. Վերցված է 2020 թ․ մայիսի 9-ին.
20. ↑  «Ashkal Alwan - Home Workspace Program 2011-12». *ashkalalwan.org*. Վերցված է 2021 թ․ ապրիլի 8-ին.
21. ↑  «ArtAsiaPacific: Home Workspace Program20112012 Open Studios». *artasiapacific.com*. Արխիվացված է օրիգինալից 2021 թ․ փետրվարի 28-ին. Վերցված է 2021 թ․ ապրիլի 8-ին.
22. ↑  «people - Sharjah Art Foundation». *sharjahart.org*. Վերցված է 2021 թ․ ապրիլի 8-ին.
23. ↑  «Haig Papazian». *ArtFacts* (անգլերեն). Վերցված է 2021 թ․ ապրիլի 8-ին.
24. ↑  «The Great Gig in the Sky / Imagining the Soundtrack to Utopia». Արխիվացված է օրիգինալից 2020 թ․ սեպտեմբերի 13-ին. Վերցված է 2021 թ․ մարտի 29-ին.
25. ↑  Christina (2020 թ․ դեկտեմբերի 16). «Haig Papazian Safe Haven Residency at Westbeth». *westbeth* (ամերիկյան անգլերեն). Վերցված է 2021 թ․ ապրիլի 8-ին.
26. ↑  «Haig Papazian - Uncharted + Joe's Pub Live».
27. ↑  «Uncharted: Haig Papazian». 2021 թ․ մարտի 24.

Արտաքին հղումներ
----------------

* Պաշտոնական կայք Edit this at Wikidata
* Հայկ ՓափազյանԹվիթթերում
* Հայկ ՓափազյանԻնստագրամում
* Mashrou’ Leila: The Soundtrack of an Arab Generation, *Fair Observer*
* 
* Interview with Agenda Culturel Արխիվացված 2017-10-14 Wayback Machine Archived 2017-10-14 at the Wayback Machine

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Allmusic · Discogs |

 |